rejauldu/bengali-wikipedia huggingface dataset:
কাদালিক্কা নেরামিল্লাই () হচ্ছে ১৯৬৪ সালে মুক্তিপ্রাপ্ত সি. ভি. শ্রীধর পরিচালিত একটি তামিল চলচ্চিত্র। প্রণয়ধর্মী এবং কিছুটা হাস্যরসাত্মক ঘরানার এই চলচ্চিত্রটিতে টি. এস. বালাইয়াহ, আর. মুথুরমণ, কাঞ্চনা, রাজাশ্রী, নাগেশ, সচু এবং রবিচন্দ্রন। প্রযোজক সি. ভি. শ্রীধর নিজেই ছিলেন, তিনি কাহিনীও কিছুটা লিখেছিলেন চিত্রালয়া গোপুর সঙ্গে। ১৯৬৪ সালের ২৭শে ফেব্রুয়ারি তারিখে চলচ্চিত্রটি মুক্তি পেয়েছিলো; এই চলচ্চিত্রটি হিন্দি ভাষায় পরিচালক শ্রীধর নিজেই প্যায়ার কিয়ে জা (১৯৬৬) নামে পুনঃনির্মাণ করেছিলেন।  চলচ্চিত্রটির কাহিনী হচ্ছে বিশ্বনাথনকে নিয়ে, তিনি একজন এস্টেটের মালিক যিনি তাঁর মেয়ে নির্মলা ও কাঞ্চনকে ধনী বর দিয়ে বিয়ে করবেন বলে আশা করছেন। তবে নির্মলা অশোকের প্রেমে পড়েছিলেন, এক সময় তিনি বিশ্বনাথনের দ্বারা নিযুক্ত এক দরিদ্র মানুষ; বিশ্বনাথনের অনুমোদনের জন্য অশোক ধনী ব্যবসায়ীের একমাত্র উত্তরাধিকারী বলে ভান করলেন; তাকে তাঁর বন্ধু ভাসু সমর্থন করেন, যিনি অশোকের কাল্পনিক কোটিপতি বাবা চিদাম্বরমের ভূমিকায় রয়েছেন। ভাসু তার প্রেমিক কাঞ্চনাকে বিশ্বনাথনের অন্য কন্যা বলে আবিষ্কার করলে ত্রুটির একটি কৌতুক আসে।  চলচ্চিত্রটির দৃশ্যায়ন উটি এবং মেরিনা সমুদ্র সৈকতে হয়েছিলো। সঙ্গীত পরিচালক ছিলেন এম. এস. বিশ্বনাথন এবং টি. কে. রামমূর্তি আর গীতিকার ছিলেন কন্নদাসন। অভিনেত্রী কাঞ্চনা অভিনীত এটিই ছিলো প্রথম চলচ্চিত্র।   তথ্যসূত্র    বহিঃসংযোগ     বিষয়শ্রেণী:তামিল ভাষার চলচ্চিত্র বিষয়শ্রেণী:১৯৬৪-এর চলচ্চিত্র বিষয়শ্রেণী:১৯৬০-এর দশকের তামিল ভাষার চলচ্চিত্র বিষয়শ্রেণী:উদগমণ্ডলমে ধারণকৃত চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:অন্য ভাষায় পুনর্নির্মিত তামিল চলচ্চিত্র
থাম্ব|333x333পিক্সেল|ডটনেট ফ্রেমওয়ার্ক ৩.০ আর্কিটেকচার  ডট নেট ফ্রেমওয়ার্ক(.NET ফ্রেমওয়ার্ক) মাইক্রোসফ্টের তৈরি একটি সফ্টওয়্যার ডেভেলপমেন্ট প্ল্যাটফর্ম। এটি ৪০টিরও বেশি ডটনেট ভাষা সমর্থন করে, যার জন্য প্রচুর সংখ্যক লাইব্রেরি রয়েছে। প্রোগ্রামিং ডট নেটওয়ার্ক ফ্রেমওয়ার্কে প্রোগ্রামের এক্সিকিউশন পরিচালনা সহ। গ্রন্থাগার অন্তর্ভুক্ত ব্যবহারকারী ইন্টারফেস ডাটাবেস সংযোগ ক্রিপ্টোগ্রাফি, অ্যালগরিদম, সংযোগ, কম্পিউটার নেটওয়ার্ক এবং ওয়েব অ্যাপ্লিকেশন ডেভেলপমেন্ট।  .নেটওয়ার্ক ফ্রেমওয়ার্কে লেখা একটি প্রোগ্রাম। এটি কমন ল্যাঙ্গুয়েজ রানটাইম (সিএলআর) পরিচালিত একটি পরিবেশে চলে, যা ডট নেটওয়ার্ক ফ্রেমওয়ার্কের অংশ। বিকাশকারীর মধ্যে পার্থক্য করার ক্ষমতা বিবেচনা করতে হয় না এবং বিভিন্ন প্রসেসর এবং CLR এছাড়াও নিরাপত্তা ব্যবস্থা প্রদান করে। মেমরি ব্যবস্থাপনা এবং ব্যতিক্রম পরিচালনা ডট নেট ফ্রেমওয়ার্কটি সফ্টওয়্যার বিকাশকে সহজ, দ্রুত এবং আরও নিরাপদ করার জন্য ডিজাইন করা হয়েছে।  ডটনেট ফ্রেমওয়ার্কও এর একটি উপাদান অপারেটিং সিস্টেম উইন্ডোজ সার্ভার ২০০৩ এবং উইন্ডোজ ভিস্তা প্রথম সংস্করণ ২০০২ সালে প্রকাশিত হয়েছিল। দ্বিতীয় সংস্করণটি ২০০৫ সালে প্রকাশিত হয়েছিল। প্রথম থেকে দ্বিতীয় সংস্করণ পর্যন্ত এটি মাইক্রোসফট উইন্ডোজ অপারেটিং সিস্টেমের প্রায় সব সংস্করণ এবং তৃতীয় সংস্করণ সমর্থন করে। বর্তমান সংস্করণটি নভেম্বর ৬ , ২০০৬ -এ প্রকাশিত হয়েছিল। এটি উইন্ডোজ এক্সপি এসপি২, উইন্ডোজ সার্ভার ২০০৩ এসপি১, এবং উইন্ডোজ ভিস্তা সমর্থন করে।   তথ্যসূত্র   বিষয়শ্রেণী:২০০২-এর সফটওয়্যার বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:মাইক্রোসফট উন্নয়ন সরঞ্জাম বিষয়শ্রেণী:উইন্ডোজ-সর্বস্ব বিনামূল্য সফটওয়্যার
ভিভো (, পর্তুগিজ অর্থ "জীবিত"), আইনত তেলেফনিকা ব্রাজিল হিসেবে পরিচিত, ব্রাজিলের একটি বৃহৎ টেলিকমিউনিকেশন সংস্থা। এর সদরদপ্তর ব্রাজিলের রাজধানী সাও পাউলোতে অবস্থিত।  ইতিহাস এই সংস্থাটি আসলে রাষ্ট্রায়ত্ত মনোপলী টেলিকম সংস্থা তেলেব্রাস নামে প্রতিষ্ঠা করা হয়। ১৯৯৮ সালে, তেলেব্রাস আলাদা করা হয় এবং বেসরকারীকরণ করা হয়। তখন এটিকে তেলেসপ নামে ডাকা হতে থাকে। তেলেসপ নামটি ১৯৯৮ সালে পুনর্পরিবর্তন করে তেলেফনিকা করা হয়। ১৫ এপ্রিল ২০১২ সালে আবার নাম পরিবর্তন করে ভিভো নামকরণ করা হয়। মুভিস্টার এর মতো ব্রান্ডের জন্যেও সংস্থার নাম হিসেবে ভিভোই ব্যবহার করা হয়। ভিভো কমিউনিকেশন টেকনোলজি কোং. লিমিটেড ২০০৯ সালে প্রতিষ্ঠিত হয়। এটি ২০১১ সাল থেকে আন্তর্জাতিক বাজারে স্মার্টফোন সরবরাহ শুরু করে এবং দ্রুত জনপ্রিয়তা অর্জন করে। বর্তমানে তেলেফনিকা ব্রান্ডটি শুধুমাত্র তেলেফনিকা ব্রাজিল গ্রুপের জন্য ব্যবহার করা হয় thumb|left|170px|সাও পাউলোতে ভিভোর সদরদপ্তর  ভিভোর বিভিন্ন ব্রান্ড  ভিভো অধীনস্থ ব্রান্ডগুলি নিচে দেওয়া হল:-   ভিভো মোভেল (মোবাইল পরিষেবা)  ভিভো ৩জি (৩জি ইউএমটিএস/এইচএসডিপিএ)  ভিভো ৩জি প্লাস (৩জি এইচএসপিএ+)  ভিভো ৪জি (৪জি এলটিই)  ভিভো ফিক্সো (ল্যান্ডলাইন পরিষেবা, আগল লিনহা ফিক্সা দা তেলেফনিকা)  ভিভো ইন্টারনেট কোস্টা  ভিভো ইন্টারনেট ফিক্সা (এডিএসএল ব্রডব্যান্ড, আগপ স্পিডি ও ভিভো স্পিডি)  ভিভো ইন্টারনেট প্লাস (ক্যাবল ব্রডব্যান্ড, আগে আজাতো ও ভিভো স্পিডি)  ভিভো ইন্টারনেট ফিব্রা (এফটিটিএইচ ব্রডব্যান্ড, পূর্বে স্পিডি এক্সট্রিম, ফিব্রা ব্যান্দা লার্জা দা তেলেফনিকা ও ভিভো স্পিডি ফিব্রা)  ভিভো ১৫ (দূরপাল্লা ও আন্তর্জাতিক কলিং, পূর্বপ ১৫ দা তেলেফনিকা ও সুপার ১৫)  ভিভো এইচডিটিভি (উপগ্রহ দূরদর্শন, পূর্বে তেলেফনিকা টিভি ডিজিটাল, জিভিটি টিভি ও ভিভো টিভি)  ভিভো টিভি প্লাস (ক্যাবল টিভি, পূর্বে টিভিএ)  ভিভো টিটি ফিব্রা (এফটিটিএইচ দূরদর্শন পরিষেবা পূর্বে ফিব্রা টিভি দা তেলেফনিকা)  ভিভো মোভেল তেলেফনিকা,  পর্তুগাল টেলিকম ছাড়াও বিভিন্ন ব্রাজিলীয় টেলিকম মিলে ২০০৩ সালে একটি মোবাইল পরিষেবা প্রদানকারী সংস্থা প্রতিষ্ঠা করে যা ভিভো মোভেল'' হিসেবে নামকৃত। বর্তমানে এটি ব্রাজিলের সর্ববৃহৎ টেলিকম সংস্থা যার প্রায় ৭৬ মিলিয়ন উপভোক্তাদের পরিষেবা প্রদান করে।  তথ্যসূত্র  বহিঃসংযোগ ভিভো তথ্যক্ষেত্র   বিষয়শ্রেণী:ব্রাজিলের সংস্থা বিষয়শ্রেণী:ব্রাজিলের টেলিকমিউনিকেশন সংস্থা বিষয়শ্রেণী:১৯৯৩-এ প্রতিষ্ঠিত কোম্পানি
মাকসুদুল হাসান খান একজন বাংলাদেশি অবসরপ্রাপ্ত সরকারি কর্মকর্তা যিনি জীবন বীমা কর্পোরেশনের চেয়ারম্যান ছিলেন। ইতিপূর্বে তিনি মৎস্য ও প্রাণিসম্পদ মন্ত্রণালয়ের সচিব, বাংলাদেশ পর্য্টন করপোরেশনের চেয়ারম্যান ও দুর্নীতি দমন কমিশনের সচিব হিসেবে দায়িত্ব পালন করেন।   কর্মজীবন  মাকসুদুল হাসান খান বাংলাদেশ সিভিল সার্ভিস প্রশাসন ক্যাডারের ১৯৮৪ ব্যাচের কর্মকর্তা হিসেবে চাকুরিজীবন শুরু করেন। সর্বশেষ তিনি ১২ অক্টোবর ২০১৫ সাল থেকে ৩১ জানুয়ারি ২০১৮ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন। তিনি বাংলাদেশ পর্য্টন করপোরেশনের চেয়ারম্যান ও দুর্নীতি দমন কমিশনের সচিব হিসেবেও দায়িত্ব পালন করেন। ৯ ফেব্রুয়ারি ২০২০ সালে তিনি জীবন বীমা কর্পোরেশনের চেয়ারম্যান হিসেবে দায়িত্ব গ্রহণ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশের সাবেক সচিব
পলাশ নন্দী (জন্ম ১৭ জুলাই ১৯৫২) হলেন একজন অবসরপ্রাপ্ত ভারতীয় ক্রিকেটার। তিনি একজন ডানহাতি ব্যাটসম্যান এবং ডানহাতি অফব্রেক বোলার ছিলেন। তিনি প্রথম-শ্রেণীর ক্রিকেট এবং সীমিত ওভারের ক্রিকেট ম্যাচে বাংলার প্রতিনিধিত্ব করেন। খেলার সময় তিনি বাংলা দলের অধিনায়কও ছিলেন এবং অবসরের পর একই দলের কোচ ছিলেন। তিনি সিএবি (ক্রিকেট অ্যাসোসিয়েশন অফ বেঙ্গল) কর্তৃক লাইফ টাইম অ্যাচিভমেন্ট অ্যাওয়ার্ডে ভূষিত হয়েছেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫২-এ জন্ম বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার
শ্যামপুর রেলওয়ে স্টেশন বাংলাদেশের রংপুর বিভাগের রংপুর জেলায় অবস্থিত রেলওয়ে স্টেশন।  অবস্থান বুড়ীমারি-লালমনিরহাট-পার্বতীপুর লাইনের পার্বতীপুর-কাউনিয়া  অংশে শ্যামপুর  রেলওয়ে স্টেশন অবস্থিত।  ইতিহাস  পরিষেবা শ্যামপুর রেলওয়ে স্টেশন দিয়ে যেসকল ট্রেন  চলাচল করে। নিম্নে তা উল্লেখ করা হলো: দোলনচাঁপা এক্সপ্রেস  উত্তরবঙ্গ মেইল দিনাজপুর কমিউটার লালমনি কমিউটার বুড়ীমারি কমিউটার  পার্বতীপুর কমিউটার রংপুর কমিউটার রাম সাগর এক্সপ্রেস ও  লোকাল ট্রেন।  তথ্যসূত্র  বিষয়শ্রেণী:রংপুর জেলার রেলওয়ে স্টেশন
১৮৯৬ সালে মুক্তিপ্রাপ্ত  ভৌতিক চলচ্চিত্রের তালিকা : + ১৮৯৬-এর ভৌতিক চলচ্চিত্রের তালিকা নাম পরিচালক  অভিনেতা/অভিনেত্রী দেশ নোট লে মানইর ডু দিয়াব্লে গেওরগেস মেলিএস  গেওরগেস মেলিএস, জেয়ান্নে দালচ্য    স্বল্পদৈর্ঘ্য চলচ্চিত্র উনে নুইত তেরিব্ল গেওরগেস মেলিএস  গেওরগেস মেলিএস    স্বল্পদৈর্ঘ্য চলচ্চিত্র দ্যা ভানিশিং লেডি গেওরগেস মেলিএস  গেওরগেস মেলিএস    স্বল্পদৈর্ঘ্য চলচ্চিত্র  তথ্যসূত্র  বহিঃসংযোগ       বিষয়শ্রেণী:লোমহর্ষক চলচ্চিত্র বিষয়শ্রেণী:১৮৯৬
মোহ আমানুল্লাহ খান ১৯৭৮ থেকে ১৯৯৯ সাল পর্যন্ত ভারতের অন্ধ্র প্রদেশের চন্দ্রায়ণগুট্টা নির্বাচনী এলাকার বিধানসভার সদস্য হিসেবে দায়িত্ব পালন করেন। তিনি বিভিন্ন সময়ে রাজনৈতিক আনুগত্য পরিবর্তন করেছেন। যেমন ১৯৭৮, ১৯৮৩, এবং ১৯৮৫ সালে স্বতন্ত্র প্রার্থী হয়ে, ১৯৮৯ সালে অল ইন্ডিয়া মজলিস-ই-ইত্তেহাদুল মুসলিমীনের প্রার্থী হয়ে এবং তারপর ১৯৯৪ সালে মজলিস বাঁচাও তেহরিক প্রার্থী হয়ে নির্বাচনে অংশগ্রহণ করেছিলেন।    তথ্যসূত্র   বিষয়শ্রেণী:হায়দ্রাবাদ, ভারতের রাজনীতিবিদ বিষয়শ্রেণী:অন্ধ্রপ্রদেশ বিধানসভার সদস্য ১৯৭৮-১৯৮৩ বিষয়শ্রেণী:অন্ধ্রপ্রদেশ বিধানসভার সদস্য ১৯৮৩-১৯৮৫ বিষয়শ্রেণী:অন্ধ্রপ্রদেশ বিধানসভার সদস্য ১৯৮৫-১৯৮৯ বিষয়শ্রেণী:অন্ধ্রপ্রদেশ বিধানসভার সদস্য ১৯৮৯-১৯৯৪ বিষয়শ্রেণী:অন্ধ্রপ্রদেশ বিধানসভার সদস্য ১৯৯৪-১৯৯৯ বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত
ফাতেহ সিং (, উচ্চারণ: ; ২৫ ফেব্রুয়ারি ১৬৯৯ – ২৮ ডিসেম্বর ১৭০৪ বা ১২ ডিসেম্বর ১৭০৫), সাধারণত সম্মান জানাতে বাবা ফাতেহ সিং কিংবা সাহিবজাদা বাবা ফাতেহ সিং হিসাবে নামোচ্চারিত হয়, হলেন শিখ গুরু গুরু গোবিন্দ সিংয়ের চতুর্থ এবং কনিষ্ঠ পুত্র।   জীবনী  তিনি বর্তমান আনন্দপুরের গুরুদুয়ারা ভরা সাহিবের স্থলে জন্মগ্রহণ করেন এবং এখানেই লালিতপালিত হন। ১৭০০ সালের ডিসেম্বরে তার মাতা মাতা জিতো মৃত্যুবরণ করলে তিনি তার দাদী মাতা গুজরির তত্ত্বাবধানে বেড়ে উঠছিলেন।   আরও দেখুন   অজিত সিং (বৈমাত্রের ভ্রাতা);  জুজহার সিং (ভ্রাতা);  জোরাওয়ার সিং (ভ্রাতা);  শিখধর্মে ধর্মযুদ্ধে আত্মোৎসর্গকারী;  দুমাল্লা।   টীকা    তথ্যসূত্র    বহিঃসংযোগ   বিষয়শ্রেণী:শিখ শহিদ বিষয়শ্রেণী:শিখ গুরু পরিবারের সদস্য বিষয়শ্রেণী:পাঞ্জাবের ইতিহাস রাই সিং, ফাতেহ বিষয়শ্রেণী:শিশু যার মৃত্যুদণ্ড কার্যকর করা হয়েছে বিষয়শ্রেণী:মুঘল সাম্রাজ্য কর্তৃক ১৮শ শতাব্দীতে মৃত্যুদণ্ড কার্যকর করা ব্যক্তি বিষয়শ্রেণী:পাঞ্জাবি ব্যক্তি বিষয়শ্রেণী:ব্যক্তি অনাহারে যার মৃত্যুদণ্ড কার্যকর করা হয়েছে বিষয়শ্রেণী:১৬৯৯-এ জন্ম বিষয়শ্রেণী:১৭০৫-এ মৃত্যু বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি বিষয়শ্রেণী:মুঘল সাম্রাজ্য কর্তৃক মৃত্যুদণ্ড কার্যকর করা শিখ
কালদাহার নদী বা কানিয়াকুল নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী।  নদীটির দৈর্ঘ্য ১৮  কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালদাহার-কানিয়াকুল নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সুনামগঞ্জ জেলার নদী বিষয়শ্রেণী:জামালগঞ্জ উপজেলা বিষয়শ্রেণী:দিরাই উপজেলা
ডান|100x100px|মোনালিসা চিত্রকর্ম ... লিসা দেল জোকোন্দো লিওনার্দো দা ভিঞ্চির মোনা লিসা (চিত্রে) চিত্রকর্মটির মডেল ছিলেন?  ... ১৯৭১ সালে তারাশঙ্কর বন্দ্যোপাধ্যায় সাহিত্যে নোবেল পুরস্কারের জন্য মনোনীত হয়েছিলেন? ... ফটিকচাঁদ চলচ্চিত্রের মাধ্যমে সত্যজিৎ রায়ের জীবদ্দশাতেই তার পুত্র সন্দীপ রায়ের চলচ্চিত্র পরিচালনায় অভিষেক হয়?  ... সাঈদা মুনা তাসনিম প্রথম নারী যিনি যুক্তরাজ্য, আয়ারল্যান্ড এবং লাইবেরিয়ায় বাংলাদেশি হাইকমিশনারের পদে অধিষ্ঠিত হয়েছেন?  ... 'আফগান নারী, মেয়ে ও মানবাধিকার' বিষয়ক মার্কিন যুক্তরাষ্ট্রের বিশেষ প্রতিনিধি রিনা আমিরি নিজেও একজন আফগান উদ্বাস্তু ছিলেন?  ... খেলা হবে স্লোগানটিকে বাংলাদেশের শামীম ওসমান প্রথমবার রাজনৈতিকভাবে ব্যবহার করলেও তৃণমূল কংগ্রেসের বদৌলতে এটি পশ্চিমবঙ্গেও জনপ্রিয় হয়?
ক্ষুদ্র নৃগোষ্ঠীর সাংস্কৃতিক ইনস্টিটিউট বাংলাদেশের খাগড়াছড়ি জেলার, খাগড়াছড়ি সদর উপজেলায় অবস্থিত। বৃহত্তর পার্বত্য চট্টগ্রাম অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ২০০৩ সালে সংস্কৃতি মন্ত্রণালয়ের একটি বিশেষ প্রকল্পের মাধ্যমে এ ইনস্টিটিউটটি প্রতিষ্ঠা করা হয়।   ইতিহাস   ১৯৭৮ সালে রাঙামাটিতে উপজাতীয় সাংস্কৃতিক ইনস্টিটিউট প্রতিষ্ঠার ফলে অন্যান্য দুই পার্বত্য জেলায় ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণের প্রয়োজনীয়তা দেখা দেয়। এরই পরিপ্রেক্ষিতে ২০০৩ সালে বাংলাদেশ শিল্পকলা একাডেমীর একটি প্রকল্পের মাধ্যমে খাগড়াছড়ি উপজাতীয় সাংস্কৃতিক ইনস্টিটিউট নামে প্রতিষ্ঠা করে একে প্রধান কার্যালয়ে রূপান্তর করা হয়। পরবর্তীতে ২০১০ সালে ক্ষুদ্র নৃগোষ্ঠী সাংস্কৃতিক প্রতিষ্ঠান আইন কার্যকর হওয়ার পর থেকে ইনস্টিটিউটের নাম পরিবর্তন করে ক্ষুদ্র নৃগোষ্ঠীর সাংস্কৃতিক ইনস্টিটিউট, খাগড়াছড়ি রাখা হয়।   কার্যক্রম   প্রশিক্ষণ   সাধারণ সঙ্গীত  উপজাতীয় সঙ্গীত   তাঁত বুনন ও পোশাক তৈরি প্রশিক্ষণ  নৃত্য  নাট্য  কবিতা আবৃত্তি ও প্রমিত উচ্চারণ  চিত্রাঙ্কন   গবেষণা, প্রকাশনা ও গ্রন্থাগার   ক্ষুদ্র নৃগোষ্ঠীর ভাষা শিক্ষা কোর্স  ক্ষুদ্র নৃগোষ্ঠীর দুষ্প্রাপ্য সামগ্রী ও প্রত্নবস্তু সংগ্রহ  এছাড়াও খাগড়াছড়ি ‍‍‍জেলার ক্ষুদ্র নৃগোষ্ঠী সমূহের সংস্কৃতি বিকাশ ও উন্নয়ন এবং ইতিহাস, ঐতিহ্য ও আর্থ-সামাজিক অবস্থা বিশ্লেষণ প্রকল্পের আওতায় প্রকাশিত হয়েছে বেশ কিছু গ্রন্থ।   আরও দেখুন   সংস্কৃতি বিষয়ক মন্ত্রণালয়  বাংলাদেশের জাতিগোষ্ঠী  খাগড়াছড়ি জেলা   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের গবেষণা প্রতিষ্ঠান বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:বাংলাদেশের ক্ষুদ্র নৃগোষ্ঠীর সাংস্কৃতিক প্রতিষ্ঠান বিষয়শ্রেণী:খাগড়াছড়ি জেলা বিষয়শ্রেণী:খাগড়াছড়ি ভিত্তিক সংগঠন বিষয়শ্রেণী:২০০৩-এ প্রতিষ্ঠিত সরকারি সংস্থা
আসমা জেরীন ঝুমু (জন্ম: ১ নভেম্বর ১৯৭০) বাংলাদেশের ঢাকা জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।   প্রাথমিক জীবন  খাদিজা খাতুন শেফালী ১ নভেম্বর ১৯৭০ সালে ঢাকার মগবাজারে জন্মগ্রহণ করেন। তার পিতা শাহাবুদ্দিন সরদার। চাচা আক্তার সরদার মুক্তিযোদ্ধা ও ঢাকার শেষ সরদার ছিলেন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে মরণোত্তর একুশে পদক প্রদান করে।   রাজনৈতিক জীবন  খাদিজা খাতুন শেফালী বাংলাদেশ মহিলা আওয়ামী লীগের কেন্দ্রীয় সাংগঠনিক সম্পাদক। তিনি নবম জাতীয় সংসদের মহিলা আসন ৪ থেকে মনোনীত সংসদ সদস্য ছিলেন। নবম সংসদে তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম বিষয়শ্রেণী:ঢাকা জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য
হুজ্জাতুল ইসলাম বা হুজ্জাত আল-ইসলাম () একটি সম্মানজনক উপাধি যার অর্থ ‘ইসলামের প্রামাণ্য অবয়ব’।   সুন্নি ইসলাম  সুন্নি রীতিতে সুফিবাদ ও শরিয়তের প্রভাবশালী একীকরণের কারণে এই উপাধিটি আল-গাজ্জালির জন্য একান্তভাবে ব্যবহৃত হয়েছিল। তবে পরবর্তীতে কিছু সুন্নি পণ্ডিতদের জন্যও এই শব্দটির প্রয়োগের কিছু প্রমাণ রয়েছে। দারুল উলুম দেওবন্দের প্রতিষ্ঠাতা মুহাম্মদ কাসেম নানুতুবিকেও এই উপাধি দেওয়া হয়।   শিয়া ইসলাম   দ্বাদশবাদি শিয়া উপাধি পণ্ডিতদের দেওয়া হয়। এটি প্রথমে শীর্ষস্থানীয় পণ্ডিতদের কাছে সম্মানজনক হিসাবে প্রয়োগ করা হয়েছিল, তবে এখন ব্যবহারটি আয়াতুল্লাহর নিচে শিক্ষিতদের শ্রেণিবিন্যাসের একটি অবস্থানকে নির্দেশ করে।  এটিকে দুটি উপ-স্তরে বিভক্ত করা হয়েছে, হুজ্জাতু এল- ইসলাম ওয়া ও মুসলিমান ("ইসলাম ও মুসলিমদের উপর কর্তৃপক্ষ") এবং হুজ্জাতু এল- ইসলাম (" ইসলামের উপর কর্তৃপক্ষ"), মধ্য-পদমর্যাদার আলেমদের দেওয়া হয়েছিল।   শিক্ষা   হাওজা শিক্ষার্থীরা ফিকহ, কালাম, হাদিস, তাফসির, দর্শন এবং আরবি সাহিত্য শিখতে শুরু করে। এই স্তরগুলি নিয়ন্ত্রণ পর হুজ্জাত ইসলামশিরোনাম দেওয়া হয়, এবং হয়ে শুরু করতে পারেন মুজতাহিদ উন্নত সেফাহ নামে পরিচিত পাঠ্যবই অধ্যয়নরত দ্বারা, এবং গবেষণা কোর্স খারাজি হিসেবে পরিচিত।   আরও দেখুন   বিষয়শ্রেণী:শিয়া ইসলাম বিষয়শ্রেণী:আরবি শব্দ ও বাক্যাংশ বিষয়শ্রেণী:ইসলামি পরিভাষা
এজেন্ডার নিউজিল্যান্ড অথবা এজেন্ডার নিউ জিল্যান্ড হল নিউজিল্যান্ডের একটি সংস্থা। এজেন্ডার নিউ জিল্যান্ড সংস্থার মূল লক্ষ্য হল সমগ্র নিউজিল্যান্ডে বসবাসকারী রূপান্তরিত লিঙ্গ বা ট্রান্সজেন্ডার শ্রেনীর মানুষ এবং তাদের পরিবারকে সহায়তা প্রদান করা এবং তাদের পক্ষে সামাজিক প্রচার চালানো। ১৯৯৬ সালে নিউজিল্যান্ডে এই সংস্থার প্রতিষ্ঠা হয়। এজেন্ডার নিউজিল্যান্ড সংস্থা রূপান্তরিত লিঙ্গ বা ট্রান্সজেন্ডার শ্রেনীর মানুষদের জন্য বিভিন্ন সেবামূলক ও প্রচারনামূলক কাজ করে। এছাড়াও এই সংস্থা বিভিন্ন জাতীয় সম্মেলনের আয়োজন করে যার মাধ্যমে তারা রূপান্তরিত লিঙ্গ বা ট্রান্সজেন্ডার গোষ্ঠীর মানুষদের জন্য সামাজিক প্রচার চালায়। এজেন্ডার নিউ জিল্যান্ড সংস্থার মূল লক্ষ্য হল তাদের কাজের মাধ্যমে রূপান্তরিত লিঙ্গের মানুষদের সমাজের মূল স্রোতে ফিরিয়ে আনা এবং তাদের জন্য সুস্থ পরিবেশ গড়ে তোলা।  এজেন্ডার নিউ জিল্যান্ড সংস্থা তাদের বার্ষিক কার্যক্রমের অন্তর্গত বহু সামাজিক সম্মেলন আয়োজন করেছে। তাদের বেশিরভাগ পূর্ববর্তী সম্মেলনগুলিতে নিউ জিল্যান্দের অনেক পরিচিত ও জনপ্রিয় ব্যাক্তিত্ব প্রধান অতিথি বা অতিথিবর্গ হিসাবে উপস্থিত ছিলেন, যাদের মধ্যে উল্লেখযোগ্য ওয়েলিংটনের মেয়র কেরি প্রেন্ডারগাস্ট, নিউজিল্যান্ডের রাজনৈতিক সংসদের সদস্য গ্রান্ট রবার্টসন, কারমেন রূপ Agender conference celebrates diversity | Human Rights Commission Newsletters Back in her old vamping ground | Stuff.co.nz সারা লুরাজুদ, নিউজিল্যান্ডের সহযোগী বিচারমন্ত্রী লিয়ান ডালজিয়েলbeehive.govt.nz – Agender Conference 2008: Celebrating Our Gender এবং ফুইমাওনো কার্ল পুলোটু-এন্ডেম্যান।Agender Conference 2009 – “ Who We Are!” | Scoop News  এজেন্ডারের পক্ষ থেলে জর্জিনা বেয়ারের মানবাধিকার (লিঙ্গ পরিচয়) বিলের একজন সক্রিয় সমর্থন করা হয়েছিল।Rally in support of the Gender Identity Bill | Scoop NewsDropping of Human Rights (Gender Identity) Bill | Scoop News ২০০৬ সালে আইনি মতামত অনুসারে,  হিজড়া শ্রেনীর মানুষদের মানবাধিকার আইনের আওতাধীন বলে প্রমাণিত করা হয় এবং তারপর প্রস্তাবিত বিলটি বাতিল করা হয়েছিল।   তথ্যসূত্র   বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন
বেঙ্গল রেপার্টরি ভারতের পশ্চিমবঙ্গের একটি নাট্যদল। পশ্চিমবঙ্গ রাজ্যের হাওড়ায় এই গোষ্ঠীর সদর দফতর রয়েছে। থিয়েটার গ্রুপটি তাঁদের ডেস্টিনেশন থিয়েটার নাট্যোৎসব 'নাট্যধারা'-র জন্য বিখ্যাত।   নাটকগুলি  ২০২০—অদ্ভুত আঁধার এক - নাটক এবং নির্দেশনায় ঋক অমৃত।  ২০১৮—কথা কর্ণভার - নির্দেশনা সুমন সাহা  ২০১৬—অশ্বত্থামা দ্য ওয়ার মেশিন  -  রচনা ঋক অমৃত, নির্দেশনা সুমন সাহাhttps://react.etvbharat.com/bengali/west-bengal/sitara/tv-and-theater/bengal-repertoire-new-play-ashwatthama-1-1/wb20190323184813515  ২০১৬ --- আরাধিকা ... নির্দেশনায় ঋতুশ্রী চৌধুরীhttps://en.wikipedia.org/wiki/Bengal_Repertory#cite_note-5https://www.telegraphindia.com/opinion/vibrant-journeys/cid/1451260   নাট্যধারা বেঙ্গল রেপার্টরি প্রথম নাট্যদল যারা পশ্চিমবঙ্গে তথা ভারতে ‘ডেস্টিনেশন থিয়েটার ফেস্টিভ্যাল’ নিয়ে কাজ প্রথম কাজ করেছেন। তরুণ প্রজন্মের যে সমস্ত নাট্য পরিচালকেরা ধ্রুপদী এবং পুরাণ নির্ভর কথন ও ঘরানার নাটকের ওপর কাজ করছেন তাঁদের কাজ দর্শকের সামনে নিয়ে আসার উদ্দেশে এই নাটকের উৎসব।https://timesofindia.indiatimes.com/entertainment/bengali/theatre/kolkata-group-to-host-destination-theatre-festival/articleshow/74280288.cmshttps://newsfront.co/theater-organised-by-bengal-repertory/  তথ্যসূত্র    বহিঃসংযোগ   Official website   বিষয়শ্রেণী:বাঙালি মঞ্চ নাট্যগোষ্ঠী বিষয়শ্রেণী:ভারতীয় থিয়েটারের সংগঠন বিষয়শ্রেণী:ভারতের নাট্যশালা কোম্পানি
বরৌলি () ভারতের বিহার রাজ্যের গোপালগঞ্জ জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬৫ মিটার (২১৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বরৌলি শহরের জনসংখ্যা হল ৩৪,৬৪৩ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৪১%। পুরুষদের মধ্যে সাক্ষরতার হার ৫৩% এবং নারীদের মধ্যে এই হার ২৯%। সারা ভারতের সাক্ষরতার হার ৫৯.৫%, তার চাইতে বরৌলির সাক্ষরতার হার বেশি।  এই শহরের জনসংখ্যার ২০% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
সেতু বিভাগ বাংলাদেশে দেড় কিলোমিটার বা ততোধিক দৈর্ঘ্যের সেতু নির্মাণ ও রক্ষণাবেক্ষণের দায়িত্বে নিয়োজিত সরকারের সড়ক পরিবহন ও সেতু মন্ত্রণালয়ের অধীন একটি সংস্থা।   ইতিহাস  নির্মীয়মান সেতু প্রকল্পের পর্যবেক্ষণের জন্য ২০০৮ সালে সড়ক পরিবহন ও সেতু মন্ত্রণালয়ের অধীনে সেতু বিভাগ প্রতিষ্ঠা করা হয়। ২০১৩ সালের ১৪ অক্টোবর ১.৩ বিলিয়ন টাকা মূল্যমানের পদ্মা সেতু নির্মাণ পর্যবেক্ষণ ও পরামর্শের জন্য বাংলাদেশ সেনাবাহিনীর সাথে চুক্তি স্বাক্ষর করে। বাংলাদেশ সেনাবাহিনী সেতুর নিরাপত্তা স্থাপনা ও পদ্মা সেনানিবাস নামের নতুন সেনানিবাস স্থাপনের জন্য আরও ১৭ বিলিয়ন টাকা বরাদ্দের অনুরোধ জানায়।   অধীনস্হ প্রতিষ্ঠান   বাংলাদেশ সেতু কর্তৃপক্ষ   তথ্যসূত্র   বিষয়শ্রেণী:২০০৮-এ বাংলাদেশে প্রতিষ্ঠিত বিষয়শ্রেণী:বাংলাদেশ সরকারের অধিদপ্তর বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:২০০৮-এ প্রতিষ্ঠিত সরকারি সংস্থা
হেনরি মারসন লিওনার্ড গ্রে (; জন্ম: ২৯ মার্চ ২০০৫; হেনরি গ্রে নামে সুপরিচিত) হলেন একজন জার্মান–নিউজিল্যান্ডীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ইপ্সউইচ টাউন এবং নিউজিল্যান্ড জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।  ২০০৩ সালে, গ্রে নিউজিল্যান্ড অনূর্ধ্ব-২০ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছেন।  প্রারম্ভিক জীবন হেনরি মারসন লিওনার্ড গ্রে ২০০৫ সালের ২৯শে মার্চ তারিখে জার্মানির মনশেনগ্লাডবাখে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গ্রে নিউজিল্যান্ড অনূর্ধ্ব-১৯, নিউজিল্যান্ড অনূর্ধ্ব-২০ এবং নিউজিল্যান্ড অনূর্ধ্ব-২৩ দলের হয়ে খেলার মাধ্যমে নিউজিল্যান্ডের প্রতিনিধিত্ব করেছেন। ২০০৩ সালের ১৯শে ফেব্রুয়ারি তারিখে তিনি ইন্দোনেশিয়া অনূর্ধ্ব-২০ দলের বিরুদ্ধে ম্যাচে নিউজিল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/4030516 গ্রে ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল গোলরক্ষক বিষয়শ্রেণী:ইপ্সউইচ টাউন ফুটবল ক্লাবের খেলোয়াড় বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:নিউজিল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার
ঘটনাবলী    ১৮২৮ - (৬ ভাদ্র ১২৩৫ বঙ্গাব্দ) হিন্দুধর্ম সংস্কারক রাজা রামমোহন রায় (১৭৭২-১৮৩৩) ও তার বন্ধুবর্গ মিলে এক সর্বজনীন উপাসনার মাধ্যমে  কলকাতায় ব্রাহ্মসমাজ শুরু করেন।  ১৮৯৭ - চিকিৎসক রোনাল্ড রস অ্যানোফিলিস মশা বাহিত ম্যালেরিয়া রোগের কারণ আবিষ্কার করেছিলেন।   ১৯১৪ - জার্মান নাজি বাহিনী বেলজিয়ামের রাজধানী ব্রাসেলস দখল করে।  ১৯৪১ - সোভিয়েত ইউনিয়নভুক্ত এস্তোনিয়া পূর্ণ স্বাধীনতা লাভ করে।  ১৯৬১ - পূর্ব ও পশ্চিম জার্মানির মধ্যে বার্লিন প্রাচীর তৈরির কাজ শেষ হয়।  ১৯৭০ - জাহাঙ্গীরনগর বিশ্ববিদ্যালয় প্রতিষ্ঠা।  ১৯৭১ - ফ্লাইট লেফটেন্যান্ট বীরশ্রেষ্ঠ মতিউর রহমান বিমান বিধ্বস্ত হয়ে শহীদ হন।  ১৯৮৮ - দীর্ঘ আট বছর পর ইরান-ইরাক যুদ্ধ বিরতি কার্যকর।   জন্ম   ১৭৭৯ - জনস জ্যাকব বার্জেলিয়াস, আধুনিক রসায়নের সহপ্রতিষ্ঠাতা  ১৮৩৩ - বেঞ্জামিন হ্যারিসন, মার্কিন যুক্তরাষ্ট্রের ২৩তম রাষ্ট্রপতি  ১৮৪৭ - অ্যান্ড্রু গ্রীনউড, ইংলিশ ক্রিকেটার (মৃত্যুঃ ১৮৮৯)  ১৮৫৮ - ওমর আল-মুখতার, ইতালীয় ঔপনিবেশবিরোধী লিবিয় গেরিলা যুদ্ধা ও স্বাধীনতাকামী নেতা  ১৮৬৩ - মৌলভী আবদুল করিম শিক্ষক, শিক্ষাব্রতী, সমাজসেবী  ১৮৬৪ - রামেন্দ্রসুন্দর ত্রিবেদী, বাঙালি বিজ্ঞান লেখক ও অধ্যাপক (মৃ.০৬/০৬/১৯১৯)  ১৮৮৬ - রবীন্দ্রসাহিত্য সমালোচক ও সাহিত্যিক অজিতকুমার চক্রবর্তী। (মৃ.১৯১৮)  ১৮৯০ - এইচপি লাভক্রাফট, আমেরিকান ছোট গল্পের লেখক, সম্পাদক ও ঔপন্যাসিক (মৃত্যুঃ ১৯৩৭)  ১৮৯৬ - গোষ্ঠ পাল, ভারতীয় ফুটবলার (মৃত্যু- ০৮/০৪/১৯৭৬)  ১৯০১ - সরোজকুমার রায়চৌধুরী বিশিষ্ট বাঙালি কথাসাহিত্যিক ও সাংবাদিক (মৃ. ২৯/০৩/১৯৭২)  ১৯৪০ - রেক্স সেলার্স, ভারতীয়-অস্ট্রেলিয়ান ক্রিকেটার ১৯৪২ - মেহেরুন নেসা, বাংলাদেশী কবি এবং শহীদ বুদ্ধিজীবী (মৃত্যু- ২৭/০৩/১৯৭১)  ১৯৪৪ - রাজীব গান্ধী, ভারতের সাবেক প্রধানমন্ত্রী।(মৃ.২১/০৫/১৯৯১)  ১৯৪৫ - ঊষা গাঙ্গুলি, ভারতীয় নাট্য আন্দোলনের নির্ভীক কর্মী, নাট্য-পরিচালক,নাট্যাভিনেত্রী। (মৃ.২০২০)  ১৯৪৬ - এন আর নারায়ণ মূর্তি, ভারতীয় ব্যবসায়ী, ইনফোসিসের সহ-প্রতিষ্ঠাতা  ১৯৫২ - জন এম্বুরি, ইংরেজ ক্রিকেটার এবং কোচ  ১৯৮১ - বেন বার্নেস (অভিনেতা), ইংরেজ অভিনেতা  ১৯৮৩ - অ্যান্ড্রু গারফিল্ড, মার্কিন-ইংরেজ অভিনেতা   মৃত্যু   ১৮৯৯ - বলেন্দ্রনাথ ঠাকুর, ঠাকুর পরিবারের সদস্য কবি ও প্রাবন্ধিক। (জ.১৮৭০)  ১৯০৬ - আনন্দমোহন বসু, বাঙালি রাজনীতিবিদ এবং সমাজসেবক।(জ.২৩/০৯/১৮৪৭)  ১৯১৫- নোবেলজয়ী (১৯০৮) জার্মান জীবাণুবিদ ,পল এইরলিখ।  ১৯১৯ - গ্রিগর ম্যাকগ্রিগর, স্কটিশ ক্রিকেটার এবং রাগবি খেলোয়াড়। (জন্ম: ১৮৬৯)  ১৯৩০ - চার্লস ব্যানারম্যান, অস্ট্রেলিয়ান ক্রিকেটার এবং আম্পায়ার। (জন্ম: ১৮৫১)  ১৯৬১- নোবেলজয়ী (১৯৪৬) মার্কিন পদার্থবিদ পার্সি ইউলিয়াম ব্রিজম্যান।  ১৯৮৬ -  গৌরীপ্রসন্ন মজুমদার,বাংলা আধুনিক ও চলচ্চিত্র সঙ্গীতের বিশিষ্ট গীতিকার ও সুরকার।(জ.০৫/১২/১৯২৫)  আবদুর রশীদ তর্কবাগীশ, ভারত উপমহাদেশের একজন বিশিষ্ট রাজনীতিবিদ।   ১৯৭১ - বীরশ্রেষ্ঠ ফ্লাইট লেফটেন্যান্ট মতিউর রহমান, বাংলাদেশের 'বীরশ্রেষ্ঠ' খেতাবপ্রাপ্ত মুক্তিযোদ্ধা।  ২০১৩ - নরেন্দ্র দাভোলকার, ভারতীয় চিকিৎসক, সমাজসেবী,যুক্তিবাদী ও মহারাষ্ট্র অন্ধশ্রদ্ধা নির্মূলন সমিতির প্রতিষ্ঠাতা-সভাপতি।(জ.০১/১১/১৯৪৫)  ২০২২ - সমর বন্দ্যোপাধ্যায়, কিংবদন্তি ভারতীয় বাঙালি ফুটবলার যিনি বদ্রু বন্দ্যোপাধ্যায় নামে পরিচিত ছিলেন। (জ.১৯৩০)  ২০২৪ - উৎপলেন্দু চক্রবর্তী,ভারতীয় বাংলা চলচ্চিত্র পরিচালক, লেখক এবং থিয়েটার ব্যক্তিত্ব। (জ.১৯৪৮)   ছুটি ও অন্যান্য  বিশ্ব মশা দিবস   বহিঃসংযোগ   বিষয়শ্রেণী:গ্রেগরীয় পঞ্জিকার দিন বিষয়শ্রেণী:আগস্ট
তোমোইয়া কোইয়ামাতসু (, ; জন্ম: ২৪ এপ্রিল ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন তোমোইয়া কোইয়ামাতসু ১৯৯৫ সালের ২৪শে এপ্রিল তারিখে জাপানের কিয়োতো প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:কিয়োতো সাঙ্গা ফুটবল ক্লাবের খেলোয়াড়